CELEX: C2006/212/57
Language: sl
Date: 2006-09-02 00:00:00
Title: Zadeva T-170/06: Tožba, vložena 29. junija 2006 — Alrosa proti Komisiji

2.9.2006   
            
            
               SL
            
            
               Uradni list Evropske unije
            
            
               C 212/31
            
         Tožba, vložena 29. junija 2006 — Alrosa proti Komisiji
   (Zadeva T-170/06)
   (2006/C 212/57)
   Jezik postopka: angleščina
   Stranke
   
      Tožeča stranka: Alrosa Company Ltd. (Mirny, Rusija) (zastopniki: R. Subiotto, S. Mobley, K. Jones, Solicitors)
   
      Tožena stranka: Komisija Evropskih skupnosti
   Predloga tožeče stranke
   
               —
            
            
               odločba naj se v celoti razglasi za nično;
            
         
               —
            
            
               Komisiji Evropskih skupnosti naj se naloži plačilo pravnih in drugih stroškov Alrose v zvezi s to zadevo.
            
         Tožbeni razlogi in bistvene trditve
   Tožeča stranka izpodbija Odločbo Komisije z dne 22. februarja 2006, s katero je Komisija družbi De Beers Komisiji naložila, da med letoma 2006 in 2008 postopoma zmanjšuje in od 1. januarja 2009 opusti vse neposredne in posredne nakupe surovih diamantov pri tožeči stranki.
   Tožeča stranka v podporo tožbi najprej navaja kršitev pravice do izjave v postopku, v katerem je bila sprejeta odločba. Tožeča stranka zatrjuje, da bi Komisija morala obrazložiti, katere pripombe tretjih strank in kateri vidiki analize Komisije opravičujejo zavrnitev zavez, ki sta jih sprva skupno predlagali družba De Beers in tožeča stranka, in sprejem končnih zavez, ki jih je predlagala družba De Beers.
   Drugič, tožeča stranka zatrjuje kršitev člena 9 Uredbe 1/2003, ki je v tem, da je zaveze, ki so z izpodbijano odločbo postale zavezujoče, ponudila le družba De Beers, in ne obe vpleteni podjetji, to sta De Beers in tožeča stranka. Tožeča stranka dodaja, da izpodbijana odločba ni bila sprejeta za določeno obdobje.
   Končno tožeča stranka navaja, da popolna in morebiti časovno neomejena prepoved družbi De Beers, da kupuje surove diamante neposredno ali posredno od tožeče stranke iz izpodbijane odločbe, krši člen 82 ES in člen 9 Uredbe 1/2003, kot tudi temeljni načeli pogodbene svobode in sorazmernosti.